Middelsstore, avlange, mørkt bronsefargede eller blålige sandjegere, dekkvingene med gule tegninger. Hodet er ganske bredt (bredest foran) med store, utstående fasettøyne og lange, sigformede og tannede kjever. Antennene er tynne og rundt to tredjedeler av kroppslengden. Pronotum er smalere enn hodet, tønneformet med små innsnevringer både foran og bak. Dekkvingene er jevnbrede med omfattende, gule tegninger, grunnfargen kan være blålig eller fiolett.